**ASSESSORAMENT PER AL CONTROL DE LES POBLACIONS DE GATS URBANS O SUBURBANS**

Destinataris: Municipis < 300.000 habitants

**CONTINGUT**

D’acord amb el marc normatiu vigent, Decret legislatiu 2/2008, de 15 d’abril, pel qual s’aprova el text refós de la Llei7/2003 i en el seu article 16, *correspon als ajuntaments de recollir i controlar els animals abandonats, perduts o ensalvatgits i controlar els animals salvatges urbans*.

El Servei de Salut Pública ofereix als ajuntaments suport tècnic i documental en els temes relacionats amb **la gestió del control de les poblacions de gats urbans, a fi de poder valorar la idoneïtat, o no, d’establir colònies controlades de gats.**

Aquesta activitat es desenvolupa mitjançant l’acompanyament del/la tècnic/a municipal a les zones problemàtiques per **valorar els inconvenients generats per la presència de poblacions de gats.** Aconsellar si és factible establir una colònia controlada i decidir els llocs més adients on instal·lar els elements necessaris per establir i/o mantenir-la. Així mateix, es faciliten documents per facilitar la implantació, el seguiment i la gestió de la colònia. Amb posterioritat a la visita el Servei de Salut Pública, realitzarà un informe tècnic i el remetrà a l’ajuntament.

Així mateix el suport es complementa amb la disponibilitat de material específic informatiu per al control de les poblacions de gats urbans i la promoció de les colònies controlades de gats.

Al web del Servei de Salut Pública podreu trobar informació complementaria a la implantació de les colònies de gats en àmbits urbans:

[**http://www.diba.cat/web/salutpublica/animals\_companyia**](http://www.diba.cat/web/salutpublica/animals_companyia)

**SOL·LICITUD DEL SUPORT I PRESENTACIÓ SOL·LICITUDS**

Cal contactar telefònicament per assegurar la viabilitat d’aquest suport.

A continuació cal que feu la sol·licitud a través del Catàleg de Serveis: [Assessorament en Salut Pública](https://catalegdeserveis-cercador.diba.cat/fitxa?id=138342) i tramitar-la per PMT

Un cop rebuda la sol·licitud, ens posarem en contacte amb vosaltres. Les peticions s’atendran en funció de la disponibilitat tècnica del Servei de Salut Pública.